OpenLLM-France/wikimedia huggingface dataset:
# Haworthia decipiens var. cyanea

Haworthia decipiens var. cyanea, és una varietat de Haworthia decipiens del gènere Haworthia de la subfamília de les asfodelòidies.

## Descripció

Haworthia decipiens var. cyanea pertany al grup decipiens. És més petitta amb fulles incurvades i té una coloració verd blavosa. Sol romandre solitari. Hi ha diversos noms "nous" d'aquest grup, que es manté tots sota aquesta varietat fins que estigui segur de què cal fer. L'única excepció és H. jansenvillensis de la zona de Jansenville, que és molt fàcil de distingir.

## Distribució i hàbitat

La principal àrea de distribució és entre les províncies sud-africanes del Cap Occidental i Oriental, a Uniondale, on està connectada amb H. cooperi (aquesta població s'anomena H. cooperi 'harryi' sensu Breuer i Hayashi. A la zona de Willowmore coincideix amb decipiens normals, quan creix en zones planes o en pendents baixos, la var. cyanea creix en forts pendents de roques molt més altes. La mida, les espines i el color són un bon senyal de com distingir-les. La frontera nord de l'àrea de distribució és la zona de Merweville.
Haworthia decipiens var. cyanea no està molt estesa en el cultiu. El cultiu és el mateix que amb Haworthia decipiens i la propagació s'ha de fer per llavors.

## Taxonomia

Haworthia decipiens var. cyanea va ser descrita per Martin Bruce Bayer i publicat a Haworthia Revisited 65, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
decipiens: epítet llatí que vol dir "enganyós".
var. cyanea: epítet grec que significa "blau fosc".

## Referències

* 1 2 3 Jilemicky, Jakub. «Haworthia decipiens var. cyanea» (en anglès). www.haworthia-gasteria.com. [Consulta: 22 juny 2021].
* ↑ «Haworthia decipiens var. cyanea» (en anglès). [Consulta: 22 juny 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 13 febrer 2021].
* ↑ «Dictionary of Botanical Epithets». [Consulta: 22 juny 2021].
# HD 188015 b

HD 188015 b és un planeta extrasolar anunciat per l'equip de California and Carnegie Planet Search el 2005. Com la majoria dels planetes coneguts, aquest va ser descobert fent servir el mètode de velocitat radial.
El planeta té una massa mínima un quart més grossa que Júpiter. Orbita l'estrella en una òrbita lleugerament excèntrica a una distància mitjana d'un 20 % de la de la Terra al voltant del Sol.
Les anàlisis d'estabilitat revelen que les òrbites de planetes de la mida de la Terra en els punts troians de HD 188015 b serien estables durant llargs períodes.

## Referències

* ↑ R. Schwarz, R. Dvorak, Á. Süli, and B. Érdi «Survey of the stability region of hypothetical habitable Trojan planets». Astronomy & Astrophysics, 474, novembre 2007, pàg. 1023-1029. DOI: 10.1051/0004-6361:20077994.: HD 93083, HD 17051, HD 28185, HD 27442, HD 188015, HD 99109, HD 221287
* Marcy et al. «Five New Extrasolar Planets». The Astrophysical Journal, 619, 2005, pàg. 570–584. Arxivat de l'original el 2015-11-07. DOI: 10.1086/426384 [Consulta: 15 novembre 2009].
* Butler et al. «Catalog of Nearby Exoplanets». The Astrophysical Journal, 646, 1, 2006, pàg. 505–522. Arxivat de l'original el 2019-12-07. DOI: 10.1086/504701 [Consulta: 15 novembre 2009].
* Raghavan et al. «Two Suns in The Sky: Stellar Multiplicity in Exoplanet Systems». The Astrophysical Journal, 646, 1, 2006, pàg. 523–542. Arxivat de l'original el 2020-04-28. DOI: 10.1086/504823 [Consulta: 15 novembre 2009].

## Enllaços externs

* «Notes for planet HD 188015 b». The Extrasolar Planets Encyclopaedia.
* «HD 188015 b». Extrasolar Visions. Arxivat de l'original el 2010-10-06. [Consulta: 15 novembre 2009].
* «HD 188015». Exoplanets. Arxivat de l'original el 2009-11-25. [Consulta: 15 novembre 2009].
# Bou i cap de vedella

Bou i cap de vedella (Bœuf et tête de veau ) és un oli sobre tela de 92 × 73 cm realitzat per Chaïm Soutine vers l'any 1925 i dipositat al Museu de l'Orangerie de París.

## Context històric i artístic

Soutine semblava estar fascinat pel tema del bestiar mort i pintà entre el 1925 i el 1927 diverses sèries de peces de carn i animals morts. Els seus bous oberts en canal (10 en total durant l'any 1925) s'inspiraven clarament en Rembrandt, de qui havia vist al Museu del Louvre el seu Bou escorxat.
Emil Szttya, amic i biògraf de Soutine, explica un record llunyà de l'artista que porta llum a la seua atracció envers aquests temes:
| « | "... una vegada vaig veure el carnisser tallar-li el coll a una oca i dessagnar-la. Vaig voler cridar però la seua mirada d'alegria em va enfonsar el crit a dins de la gola." Soutine es tocava la gola i continuava: "Aquest crit, encara me'l sento ací. Quan, de nen, feia amb quatre gargots el retrat del meu professor, era d'aquest crit que em volia desempallegar inútilment! Quan vaig pintar el bou escorxat, era de nou aquest crit el que volia alliberar. Encara no ho he aconseguit." | » |

## Descripció

En aquest quadre, Soutine no es preocupa de transcriure amb exactitud els detalls de la peça de carn. L'únic que compta és la força expressiva de la pinzellada. La carn d'un vermell incandescent, símbol de la vida, és lacerada per llargues pinzellades verdes i grogues que anuncien la descomposició imminent. La profunda agitació de la matèria i del color confereix a la carn sanguinolenta i oberta en canal un caràcter abstracte, en contrast amb el tractament del cap de vedella penjat d'un ganxo, a l'esquerra.

## Referències

* 1 2 3 4 5 Pierre Georgel, José Francisco Yvars, Jean-Pierre Labiau, 2002. De Renoir a Picasso: obres mestres del Musée de l'Orangerie, París. Barcelona: Fundació "la Caixa". ISBN 8476647808. Pàgs. 186-187.
* ↑ Museu de l'Orangerie (anglès) i (francès)

## Enllaços externs

* Images d'Art (francès)
* Flickr (francès)
# Cabagra

El territori Indígena de Cabagra és un dels quatre territoris indígenes bribris de Costa Rica. Es localitza en el cantó de Buenos Aires, província de Puntarenas i confina amb el també bribri Territori Indígena de Salitre. Igual que en el seu veí, les disputes per terres entre els pobladors aborígens i colons d'ètnia blanca o mestissa han portat a enfrontaments violents i friccions intraètniques. Com en altres territoris bribris es preserva la cultura i la llengua, que es parla al costat del castellà.

## Referències

* 1 2 3 Pueblo Bribri Arxivat 2016-03-01 a Wayback Machine. Atlas Digital de los Pueblos Indígenas, Universitat de Costa Rica
# Bromur d'actini

El bromur d'actini és el compost químic de brom i actini amb la fórmula química AcBr₃.
És un sòlid cristal·lí blanc amb un punt de fusió de 1.051 °C
Té un pes molecular de 466,74 g/mol.
El nombre d'oxidació de l'actini en el bromur d'actini és 3

## Síntesi

Ac2O3 + 2AlBr3 → 2AcBr3 + Al2O3

## Referències

* webelements
# Camabatela

Camabatela és una ciutat seu del municipi d'Ambaca (Concelho de Ambaca) en la província de Kwanza-Nord, a l'interior d'Angola a l'Est de Luanda.

## Geografia

Situada a una altitud de 1178 msnm, té 11.600 habitants. una església catòlica i l'aeroport de Camabatela.

## Història

Fruit de la colonització portuguesa la ciutat va ser fundada en 1611. Les vitals regions de Negage i Camabatela foren escollides per formar el nucli rebel i protagonitzar la rebel·lió contra el domini colonial el 17 de març de 1961. Al no aconseguir suficient suport natiu fracassa la rebel·lió i a Camabatela van ser detinguts els sis membres del govern rebel i les poblacions natives tornaren a les hisendes sota la protecció de l'Exèrcit portuguès. En febrer de 1969 es va produir una emboscada de la guerrilla a la carretera Binda-Camabatela, amb 5 morts i 13 ferits de l'Exèrcit portuguès.

## Referències

* ↑ «Paises, Camabatela, Uíge, Angola, Africa Central, Africa». Arxivat de l'original el 2016-03-05. [Consulta: 19 abril 2017].
* ↑ Wikimapia Coordenadas: 8°11'13"S 15°22'17"E
* ↑ Cuarenta y seis portugueseshan muerto en Angola víctimas del terrorismo Arxivat 2017-05-16 a Wayback Machine., Ofensiva, 28 de març de 1961
* ↑ Foro de Historia Militar el Gran Capitán • Ver Tema - PORTUGAL EN AFRICA.1961-1974. ANGOLA,GUINEA,MOZAMBIQUE
# Buxus colchica

Buxus colchica és una espècie d'angiosperma de la família Buxaceae pròpia d'Anatòlia i del Caucas. A vegades es considera sinònim de Buxus sempervirens.

## Descripció

Buxus colchica creix com un arbust o arbre perennifoli i pot arribar a fer entre 2 a 12 metres d'alçada. Les fulles principalment oposades són coriàcies i nues. Les fulles són ovades a lanceolades i fan una llargada d'entre 1 a 3 centímetres. Les fulles són de color verd fosc a la part superior i de color verd clar a la part inferior. Les flors són de color groc verdós, creixen en inflorescències en forma de raïm a les aixelles de les fulles. Les flors floreixen entre els mesos de febrer i abril. La càpsula del fruit és en forma ovalada o esfèrica i conté 6 llavors.
El nombre de cromosomes és 2n = 28.

## Distribució i hàbitat

Buxus colchica es troba a Geòrgia, l'Azerbaidjan, Rússia i Turquia des de les costes de la mar Negra fins als 1800 metres aproximadament. Sovint creix com a sotabosc als boscos còlquics humits. Es troba a la Llista Vermella de la UICN com a ("de risc menor / gairebé amenaçat"), a causa de la disminució dels hàbitats adequats. Tanmateix, s'assenyala que és necessària una nova revisió del perill.

## Malalties

El fong del boix Cylindrocladium buxicola també s'ha estès a Geòrgia des de prop del 2010. Allà amenaça les poblacions de boix del còlquic en diverses àrees protegides de la República Autònoma d'Adjària (Parc Nacional de Kòlkheti, el paisatge protegit del riu Kíntrixi i el Parc Nacional de Mtírala), en què la malaltia ja s'ha produït. El 25 d'abril de 2012, per tant, la Comissió d'Agricultura del Parlament georgià va tractar el tema.

## Taxonomia

Buxus colchica va ser descrita per Antonina Poiarkova i publicada a Flora of USSR 1949.

### Etimologia

Buxus: nom genèric que deriva del grec antic bus, llatinitzat buxus, buxum que és nom donat al boix.
colchica: epítet llatí que significa "de Còlquida, a l'Àsia Menor, a l'est del Pont Euxí".

## Referències

* ↑ «Buxus colchica» (en anglès). Llista Vermella de la UICN. Unió Internacional per a la Conservació de la Natura, 2020. [Consulta: 27 novembre 2020]. «Versió 2020-2»
* ↑ El vídeo mostra els danys causats del boix del còlquic a les zones protegides.
* ↑ Gemeinsame Sitzung mit dem Ausschuss für Umweltschutz und natürliche Ressourcen, Sitzungsprotokoll Nr. 9 vom at old.parliament.ge Error: unknown archive URL (archived 25 d'abril de 2012)
* ↑ «Buxus colchica». Tropicos.org. Missouri Botanical Garden. [Consulta: 26 novembre 2020].
* ↑ A Flora Vascular
* ↑ A Epítets botànics

## Bibliografia

* Shamil Shetekauri und Martin Jacoby: Gebirgsflora und Bäume des Kaukasus. Koeltz Scientific Books, Königstein (Ts) 2009, ISBN 978-99940-984-0-8.
# Cabussó de Colòmbia

El cabusset de Colòmbia o cabusset colombià (Podiceps andinus) era un ocell de la família dels Podicipèdids (Podicipedidae) actualment extint. Antany habitava llacs i estanys dels Andes de l'est de Colòmbia.

## Referències

* ↑ «Cabussó de Colòmbia». Cercaterm. TERMCAT, Centre de Terminologia. Rev. 23/02/2013 (català)
# Cabussó argentat meridional

El cabussó argentat meridional (Podiceps occipitalis) és una espècie d'ocell de la família dels Podicipèdids (Podicipedidae) que habita en estanys i llacs del nord de Xile, oest i sud de l'Argentina i les Malvines.
# Calclacita

La calclacita és un mineral de la classe dels compostos orgànics. El seu nom fa referència als elements de la seva fórmula: CALci, CLor i ACetat.

## Característiques

La calclacita és una substància orgànica de fórmula química Ca(CH₃COO)Cl·5H₂O. Cristal·litza en el sistema monoclínic en eflorescències d'aspecte de cabells sedosos de fins a 4 cm de llarg. És de color blanc i la seva duresa a l'escala de Mohs és d'1,5.
Segons la classificació de Nickel-Strunz, la calclacita pertany a «10.AA - Sals d'àcids orgànics: formats, acetats, etc» juntament amb els següents minerals: formicaïta, acetamida, dashkovaïta, paceïta i hoganita.

## Formació

La calclacita es forma en mostres de roques i fòssils calcaris i en fragments de ceràmica a través de la acció de l'àcid acètic en les restes de roure.

## Referències

* ↑ «Calclacita» (en anglès). Mindat. [Consulta: 7 novembre 2015].
* 1 2 «Calclacita» (en anglès). Handbook of Mineralogy. Arxivat de l'original el 3 de març 2016. [Consulta: 31 octubre 2016].
# Burakcan Kunt

Burakcan Kunt (Colònia, Rin del Nord-Westfàlia, 15 de maig de 1992) és un futbolista turc nascut a Alemanya que fins al 2013 va jugar com a de centrecampista al primer equip del MSV Duisburg i des de 2016 al Manisaspor de Turquia. Va començar com a futbolista al DJK Löwe.

## Referències

* ↑ Burakcan Kunt at worldfootball.net

## Enllaços externs

* Burakcan Kunt a la TFF
* Burak Can Kunt a la TFF
* Burakcan Kunt, Fitxa a Soccerway
* Perfil del MSV Duisburg Arxivat 2012-05-17 a Wayback Machine. (alemany)
# Camí (desambiguació)

«Camí» té aquests significats:
* Camí dels Muntanyants, entitat de població del municipi d'Alcover, Alt Camp
* El Camí, diversos significats
* Camí Neocatecumenal, itinerari d'iniciació cristiana
* Camí òptic distància recorreguda, a la velocitat de la llum en el buit
* Camí hamiltonià en el camp de les matemàtiques
* Camí de Vera (barri de València)
Viccionari
# Camèria

Camèria (en llatí: Camerium o Cameria en grec antic: Καμερία) va ser una ciutat del Latium esmentada per Titus Livi com una possessió dels Prisci Latini, presa per Tarquini Prisc.
Era una colònia d'Alba Longa, una ciutat fundada per Latinus Silvius.
Dionís d'Halicarnàs diu que havia estat una ciutat poblada pels aborígens i que després va rebre una colònia d'Alba Longa. Segons diu també, va entrar en guerra amb Roma i Ròmul i Titus Taci la van ocupar. Hi van establir una colònia romana. Però més tard apareix com una ciutat llatina independent sotmesa per Tarquini Prisc. Després de l'enderrocament del darrer rei romà, Camèria va defensar la causa dels Tarquinis exiliats, i per això va ser castigada severament després que fos conquerida pel cònsol Òpiter Virgini Tricost l'any 501 aC, que la va destruir. Més tard ja no apareix a les llistes de les ciutats que formaven part de la Lliga llatina i Plini el Vell diu que era una ciutat del Latium que ja no existia al seu temps. Tàcit recorda que la família dels Coruncanii tenia el seu origen a Camèria, i el cognom familiar de Camerinus que va portar una branca de la gens Sulpícia tenia el mateix origen.
La seva situació exacta no se sap però la vila de Palombara, prop del puig Gennaro, a uns quaranta quilòmetre de Roma, reclama estar situada al lloc de l'antiga Camèria.

## Referències

* 1 2 Bunbury, Edward Herbert. «Cameria». A: Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
# Can Toni Oller

Can Toni Oller és una masia de Gelida (Alt Penedès) protegida com a Bé Cultural d'Interès Local.

## Descripció

Masia de planta rectangular, amb coberta a dues aigües, que consta de planta i pis. El cos principal té dos cossos afegits de manera simètrica però mentre un d'ells manté l'estructura tradicional i allarga la coberta històrica, l'altre ha constituït l'accés a un pati lateral tancat.

## Referències

* ↑ «Can Toni Oller». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Calàndria del Tibet

La calàndria del Tibet (Melanocorypha maxima) és una espècie d'ocell de la família dels alàudids (Alaudidae).

## Hàbitat i distribució

Habita planures, zones rocoses i pantans de l'Himàlaia, al nord de l'Índia, sud del Tibet i oest de la Xina.

## Referències

* ↑ «Calàndria del Tibet». Cercaterm. TERMCAT, Centre de Terminologia. Rev. 20/02/2021(català)
# Ha arribat l'àguila

Ha arribat l'àguila (títol original en anglès: The Eagle Has Landed) és una pel·lícula britànica dirigida per John Sturges el 1976, adaptació de la novel·la homònima de Jack Higgins. Ha estat doblada al català.

## Argument

1943. Mussolini ha estat alliberat de la presó on havia estar empresonat per ordre de Victor-Emmanuel III, Adolf Hitler demana a l'almirall Canaris organitzar una operació semblant per treure Winston Churchill. L'almirall confia al coronel Radl per fer un estudi sobre aquest projecte, convençut que Hitler oblidarà aviat aquesta idea. Mentre Radl rep informacions d'un agent infiltrat a Anglaterra, Starling, li anuncia que el primer ministre passarà alguns dies en un poble de la costa anglesa. El coronel comença de seguida a reclutar un equip per portar a terme la missió, però Canaris l'atura en la seva empenta, suposant improbable l'èxit. Radl és a continuació convocat pel Reichsführer Himmler, que li ordena concretar l'operació, i li dona instruccions del Führer que li permeten d'obtenir tota l'ajuda necessària. Radl comença per convèncer un membre de l'IRA, Liam Devlin, que ha ja efectuat missions amb el suport dels alemanys. A continuació el coronel s'ocupa de trobar tropes per passar a l'acció: s'interessa en el coronel dels Fallschirmjäger Kurt Steiner, que té diversos èxits al seu actiu en operacions delicades. Desgraciadament, Steiner i els seus homes estan llavors en una colònia penitenciària insular a Aurigny, després d'haver-se oposat a la deportació d'un convoi de jueus. Les instruccions del Führer permeten a Radl d'apropar els paracaigudistes, que s'ocupen de missions quasi-suicides sobre un llança-torpedes britànic capturat. Els homes, una quinzena, accepten la missió.

## Repartiment

* Michael Caine: tinent-coronel Kurt Steiner
* Donald Sutherland: Liam Devlin
* Robert Duvall: coronel Max Radl
* Tim Barlow: George Wilde
* Jenny Agutter: Molly Prior
* Donald Pleasence: Heinrich Himmler
* Anthony Quayle: almirall Wilhelm Canaris
* Jean Marsh: Joanna Grey
* Sven-Bertil Taube: capità von Neustadt
* John Standing: pare Verecker
* Judy Geeson: Pamela Verecker
* Michael Byrne: Karl
* Treat Williams: capità Clark
* Larry Hagman: coronel Pitts
* Wolf Kahler (No surt als crèdits): Hauptsturmführer Fleischer

## Referències

* ↑ esadir.cat. . esadir.cat.
* ↑ «The eagle has landed». The New York Times.
# Woodlawn

«Woodlawn» té aquests significats:
* Woodlawn (Carolina del Nord)
* Woodlawn (Illinois)
* Woodlawn (Kentucky)
* Woodlawn (Ohio)
* Woodlawn (Virgínia)
* Woodlawn (Baltimore County, Maryland)
* Woodlawn (Prince George's County, Maryland)
* Woodlawn Heights, població dels Estats Units a l'estat d'Indiana
* Woodlawn-Oakdale, concentració de població designada pel cens dels Estats Units a l'estat de Kentucky
* Woodlawn Park (Kentucky)
* Woodlawn Park (Oklahoma)
# Cantó de Masères

El cantó de Masères és un cantó francès del departament de l'Alta Viena, situat al districte de Belac. Té 9 municipis i el cap és Masères.

## Municipis

* Bussiéra Bòufin
* Bussiére
* Ga Jaubèrt
* Masères
* Monsteiròu
* Mòrta Mar
* Noic
* Sent Barbant
* Sent Marçau

## Història

Llista dels consellers generals successius :
| Data d'elecció | Identitat | Partit |
| 1958-1976 | André Reynaud | Divers gauche |
| 1988-2001 | Roger Villessot | PCF |
| 2001- | Jean-Claude Bonnet | sense etiqueta |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.737 | 5.355 | 4.771 | 4.335 | 3.826 | 3.671 | 3.725 |
# Haworthia cymbiformis var. setulifera

Haworthia cymbiformis var. setulifera, és una varietat de Haworthia arachnoidea del gènere Haworthia de la subfamília de les asfodelòidies.

## Descripció

Haworthia cymbiformis var. setulifera és una petita planta suculenta amb una roseta d'uns 7 a 10 cm, oberta de fulles amples i verdes. Les fulles també tenen un patró de "finestres foliars" translúcides que permeten que la llum solar irradiï l'interior de la fulla, per la qual cosa ajuda a la planta a tolerar condicions de poca llum. Les flors són blanques.

## Distribució i hàbitat

Aquesta varietat creix a la província sud-africana del Cap Oriental on a l'est i al nord d'East London, H. cymbiformis comença a desenvolupar una fulla més gruixuda i curta i més deltoide i les dents es tornen marcadament espinades i el nom de von Poellnitz es reinstaura per a aquesta varietat.

## Taxonomia

'Haworthia cymbiformis var. setulifera va ser descrita per Martin Bruce Bayer i publicat a Haworthia Revisited 62, a l'any 1999.

### Etimologia

Haworthia : nom en honor del botànic britànic Adrian Hardy Haworth (1767-1833).
cymbiformis: epítet llatí que significa "en forma de barca".
var. setulifera: epítet llatí que significa "amb petites truges".

### Basiònim

* Haworthia planifolia var. setulifera Poelln.

## Referències

* ↑ «Haworthia cymbiformis var. setulifera» (en anglès). Mountain Crest Gardens. [Consulta: 28 juny 2021].
* ↑ Bayer, Bruce. «Haworthia Revisited – 9. Haworthia cymbiformis |f. var. setulifera (V.Poelln.) Bayer comb.nov.» (en anglès), 09-01-1999. [Consulta: 28 juny 2021].
* 1 2 «Haworthia cymbiformis var. setulifera» (en anglès). Tropicos.org. Missouri Botanical Garden. [Consulta: 23 juny 2021].
* ↑ «Dictionary of Botanical Epithets». [Consulta: 28 juny 2021].
* ↑ «Dictionary of Botanical Epithets». [Consulta: 28 juny 2021].
# Hièrocles de Cària

Hièrocles de Cària (en llatí Hierocles en grec antic Ἱεροκλῆς), era un cari cap de mercenaris que va formar part de la guarnició dels forts d'Atenes sota Demetri Poliorcetes.
Els atenencs es van posar en contacte amb ell per aconseguir l'entrega de la fortalesa de Museum; mitjançant suborns. Hièrocles els va fer creure que els entregaria la fortalesa, però va informar al seu cap Heràclides d'Atenes. Va fer que entressin secretament els atenesos i quan els va tenir tots dins els va sorprendre amb les seves tropes i els va matar, segons diu Poliè.
Probablement és la mateixa persona que més tard, el 278 aC, era comandant del Pireu i Muníquia nomenat per Antígon II Gònates. Les seves relacions amb el filòsof Arcesilau de Pítana semblen indicar que era un home educat i intel·ligent, segons diu Diògenes Laerci.

## Referències

* ↑ 2.Hierocles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 452
# Fredrik Ludvigsson

Fredrik Ludvigsson (28 d'abril de 1994) és un ciclista suec, professional des del 2015. Actualment corre a l'equip Christina Jewelry-Kuma. En el seu palmarès destaca la victòria al Boucle de l'Artois de 2013.
A començaments de la temporada de 2016, mentre s'entrenava juntament amb el seu equip per la Marina Alta, un cotxe, en direcció contrària, el va atropellar juntament amb cinc dels seus companys al terme de Benigembla.
El seu germà Tobias també es dedica al ciclisme professionalment.

## Palmarès

* 2013
** 1r al Boucle de l'Artois i vencedor d'una etapa

## Referències

* ↑ «Sis ciclistes de l'equip Giant, atropellats per un cotxe que conduïa en direcció contrària». ccma.cat, 23-01-2016 [Consulta: 24 gener 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com